ตกบันได เกือบ 3 สัปดาห์แล้ว แต่ยังมีอาการเจ็บปวดเล็กๆเวลาเดิน แต่รอยช้ำเริ่มจาง ปกติไหมคะ
สวัสดีค่ะ หลังการเกิดอุบัติเหตุมีการกระแทกที่ผิวหนัง กล้ามเนื้อ หรือเนื้อเยื่อรอบๆนั้น อาจจะทำให้เกิดการบาดเจ็บของเนื้อเยื่อบริเวณนั้น ก็คือจะมีอาการเจ็บ บวม หรือมีรอยฟกช้ำให้เห็นได้ส่วนใหญ่รอยฟกช้ำที่เกิดจากเลือดออกมาคั่งข้างใต้ จะค่อยๆดีขึ้นได้เองภายในประมาณ 2-4 สัปดาห์ อาการเจ็บอาจจะอยู่ได้ในเวลาใกล้เคียงกัน แต่จะค่อยๆดีขึ้นเรื่อยๆถ้ามีกระดูกหักหรือเคลื่อนด้วย มักจะเจ็บมากตั้งแต่แรกๆ ทำให้เดินลงน้ำหนักแทบไม่ได้เลย จากที่กล่าวมา นึกถึงภาวะเกี่ยวกับกระดูกน้อย แต่อย่างไรก็ตาม ถ้ายังเจ็บอยู่ตลอด เดินไม่ค่อยได้เต็มที่นักแม้ผ่านมาหลายสัปดาห์แล้ว ก็สามารถไปพบแพทย์เพือตรวจเพิ่มเติม